Üzenetek keresése.
Max Vorobuov
vmax0770@gmail.com
Andre Klapper
ak-47@gmx.net
Novell, Inc
Lukács Bence
lukacs.bence1 at gmail dot com 2011.
Kelemen Gábor
kelemeng at gnome dot hu 2011, 2012, 2013, 2015, 2017, 2018.
Nagy Zoltán
dzodzie at gmail dot com 2011.
Úr Balázs
ur.balazs at fsf dot hu 2014, 2019, 2021, 2022, 2023, 2024, 2025.

# Levelek keresése

# Keresés egyetlen üzenetben

A megjelenített üzenetben való kereséshez válassza a Szerkesztés Keresés üzenetben… menüpontot.

# Keresés minden üzenetben

## Gyors keresés

A levélnézetben feltételek megadásával gyorsan megkereshet egyes leveleket.

A legördülő lista kibontásához kattintson a keresés ikonra.

Válassza ki a keresési feltételt a listából.

Bizonyos keresések lassúak lehetnek a távoli postafiókokon (például IMAP+). Ha olyan keresési feltételt választ, mint például a Szövegtörzs tartalmazza vagy az Üzenet tartalmazza, és az Evolution online módban van, valamint azok a mappák még nincsenek helyileg lemásolva a kapcsolat nélküli használathoz, amelyekben keresésre készül, akkor az Evolution automatikusan lefuttatja a keresést a levelezési kiszolgáló oldalán, ha a kiszolgáló meghirdeti a kiszolgáló oldali keresések támogatását. Ha olyan keresési feltételek mentén végez keresést, amelyek már elérhetők helyileg (például az üzenetek címzettjei vagy tárgya), akkor a keresés helyileg lesz lefuttatva.

Válassza ki a hatókört a szövegmező melletti legördülő listából.

A Jelenlegi fiók hatókörben a „fiók” kifejezés a levélmappalista felsőszintű csomópontjaira vonatkozik, mint például „Ezen a számítógépen” és a távoli postafiókok.

Adja meg a keresendő szöveget, és nyomja meg az Enter billentyűt.

Az Evolution megjeleníti a találatokat.

Ha közvetlenül a negyedik lépéssel kezdi, akkor keresés a levél tárgyában és címeiben kerül végrehajtásra, és a hatókör a „Jelenlegi mappa” lesz.

Ha gyakran keres olyan levelekben, amelyek nem ugyanabban a mappában vannak, akkor hasznos lehet egy keresőmappát létrehozni; további részletekért lásd a Keresőmappák használata szakaszt.

Ha több keresési feltételt szeretne beállítani, akkor használja a Speciális keresést (lásd alább).

## Tetszőleges kifejezés

A keresési feltételek egyike egy Tetszőleges kifejezés, amely lehetővé teszi az összetett feltételek meghatározását. Első lépésként az adott tetszőleges kifejezés szavakra lesz bontva. Ha a szónak nincs (ismert) címke előtagja, akkor az érték kerül ellenőrzésre, hogy a címzett, másolat vagy tárgy fejlécekben szerepel-e. Abban az esetben, ha üres karakterekre vagy bármilyen más különleges karakterre van szükség, akkor tegye a szót idézőjelek közé. Ha idézőjelre van szüksége, akkor írjon dupla idézőjelet az idézett szövegen belül. Példa: az `idézet ""itt""` egy szóként, `idézet "itt"` formában lesz feldolgozva. Például az `f:Kovács János` azokat az üzeneteket szűri, ahol a feladó tartalmazza a `Kovács` vezetéknevet és a címzett, másolat vagy tárgy mezők tartalmazzák a `János` keresztnevet, míg az `f:"Kovács János"` azokat az üzeneteket szűri, ahol a küldő `Kovács János`.

A címkék szintaxisa: `<címke>[-<kapcsolók>]:érték`. A címkék a következők:

Címke | Rövidítés | Jelentés
from | f | a „From” fejlécnek egyeznie kell (*)
to | t | a „To” fejlécnek egyeznie kell (*)
cc | c | a „CC” fejlécnek egyeznie kell (*)
recips | r | a „To” vagy „CC” fejlécnek egyeznie kell (*)
subject | s | a „Subject” fejlécnek egyeznie kell (*)
list |  | a levelezőlista fejlécnek egyeznie kell (*)
header | h | a megadott fejlécnek egyeznie kell (*) a szintaxis: `h:fejlécnév=érték`, bár az egyenlőségjel csak elválasztójelként van használva, nem pedig illesztési szabályként
exists | e | a megadott fejléc létezik-e
tag |  | a megadott felhasználói címke be van-e állítva egy üzeneten

flag

egy bizonyos jelző be van-e állítva, az ismert különleges értékek:

`Megválaszolt` – az üzenet megválaszoltként van megjelölve

`Törölt` – az üzenet töröltként van megjelölve

`Piszkozat` – az üzenet piszkozatként van megjelölve

`Megjelölt` – az üzenet fontosként van megjelölve

`Olvasott` – az üzenet olvasottként (nem olvasatlanként) van megjelölve

`Melléklet` – az üzenet melléklettel rendelkezik

Bármely más érték ellenőrzésre kerül, hogy nem üres-e.

label | l | be van-e állítva egy bizonyos címke az üzeneten
size | sz | az üzenet mérete KB-ban egyenlő-e a megadott értékkel Két kapcsoló értelmezhető: `<` azon üzenetek lekéréséhez, amelyek mérete kisebb és `>` azon üzenetek lekéréséhez, amelyek mérete nagyobb a megadottnál. Példa: a `size->:1024` azokat az üzeneteket szűri, amelyek 1 MB-nál nagyobbak.
score | sc | összehasonlítja az üzeneten lévő `score` címkét a megadott értékkel, az alapértelmezett összehasonlítás az egyenlő, de – a `size` címkéhez hasonlóan – a `<` és `>` kapcsolók is használhatók
body | b | ellenőrzi az üzenet törzsét, hogy a megadott szó létezik-e benne, az alapértelmezett összehasonlító kapcsolók a `contains`, de reguláris kifejezés is használható, ha a kapcsoló a `regex`, `re` vagy `r` kapcsolók egyike.
sent |  | az üzenet elküldési dátumának egyeznie kell (**)
received | rcv | az üzenet fogadási dátumának egyeznie kell (**)
attachment | a | az üzenet rendelkezik (ha az érték nem a `no`, `false`, `0` értékek egyike) melléklettel, hasonló a `flag:attachment` címkéhez.
location | m | Ellenőrzi az üzenet helyét. A hely értéke (URL) a mappa Tulajdonságaiban található. Példa: `location:"Ezen a számítógépen/Beérkezett üzenetek"`
mid |  | Összehasonlítja az üzenet azonosítóját.

(*) A fejléc-összehasonlítások rendelkezhetnek illesztési típus kapcsolóval. Az alapértelmezett, hogy egy `contains` címkét keres. Az elérhető kapcsolók a következők:

Kapcsoló | Rövidítés | Jelentés
contains | c | illeszkedik, ha tartalmazza
has-words | w | illeszkedik, ha teljes szót tartalmaz
matches | m | az érték pontos egyezése
starts-with | sw | a fejléc értéke a megadott értékkel kezdődik
ends-with | ew | a fejléc értéke a megadott értékkel végződik
soundex | se | a fejléc értéke hasonlóan hangzik a megadott értékhez
regex | r | a megadott érték egy reguláris kifejezés
full-regex | fr | egy reguláris kifejezés másik típusa

(**) A dátumok írhatók relatívan (a pozitív szám azt jelenti, hogy az `elmúlt X napban`), míg a negatív szám a jövőbe mutat. Például az elmúlt 10 napban fogadott üzenetek lekéréséhez használja ezt: `recv:10`. Pontos dátum is használható, a formátum vagy `ÉÉÉÉ-HH-NN` (az előnyben részesített) ISO 8601 formátum, vagy egy területi beállításra jellemző dátum vagy dátum és idő formátum. Ha a dátum és idő feldolgozása nem sikerül, akkor a feltétel ki lesz hagyva. A dátum-összehasonlításoknak is lehetnek további kapcsolóik, ezek a `<`, `=` vagy `>`, ahol a `>` az alapértelmezett összehasonlítási kapcsoló.

Létezik három különleges címke, amelyek különleges jelölést igényelnek. Ezek az alábbiak:

`not:(....)`

`and:(....)`

`or:(....)`

amely lehetővé teszi a szakosodott kifejezések létrehozását. Az alapértelmezett (a legkülső) kapcsolat az `és`. A `vagy` kapcsolatra való megváltoztatáshoz ágyazza be a teljes szűrőt így: `or:(....)`. Példa: a `f:Bugzilla t:János` az összes olyan üzenetet szűri, amely tartalmazza a `Bugzilla` szót a feladó mezőben és a `János` nevet a címzett mezőben, míg az `or:(f:Bugzilla t:János)` a Bugzillától érkező vagy a Jánosnak címzett üzeneteket szűri.

## Tetszőleges kifejezés példák

A következőkben néhány tetszőleges kifejezés felsorolása következik:

Kifejezés | Jelentés
`f:János` | `János` feladótól érkező üzenetek
`s-has-words:"zöld kék"` | Olyan üzenetek, amelyek tartalmazzák mind a `zöld`, mind a `kék` szavakat a tárgyban
`r-ew:example.com` | A címzettek címe (címzett vagy másolat fejlécek) az `example.com` tartománnyal végződik
`h-starts-with:Cc=Anna` | A `Cc` (másolat) az `Anna` szóval kezdődik
`e:X-Titkos-Fejléc` | Létezik egy `X-Titkos-Fejléc` az üzenetben
`l:munka` | A `munka` címke be van állítva az üzeneten
`sz-<:10` | Az üzenet mérete kisebb mint 10 KB
`sz->:100` | Az üzenet mérete nagyobb mint 100 KB
`b:fontos` | A törzs tartalmazza a `fontos` szót
`sent:7` | Az üzenet az elmúlt 7 napban lett elküldve
`rcv-=:2020-02-02` | Az üzenet 2020. február 2-án érkezett
`a:1` | Melléklettel rendelkező üzenetek
`a:0` | Melléklet nélküli üzenetek
`and:(or:(r:Anna r:Béla) not:(r:Kovács))` | Olyan üzenetek, amelyek címzettje `Anna` vagy `Béla`, de nem `Kovács`
`f:Béla rcv->:2020-01-01 rcv-<:2020-12-31` | `Béla` által küldött üzenetek, amely a 2020-as évben érkeztek
`not:(flag:Olvasott) f:Béla rcv->:2020-01-01 rcv-<:2020-12-31` | `Béla` által küldött, olvasatlan üzenetek, amely a 2020-as évben érkeztek
`flag:Olvasott a:1 sz->:1024 f:Béla rcv:31` | `Béla` által küldött, 1 MB-nál nagyobb melléklettel rendelkező, olvasott üzenetek, amelyek az elmúlt 31 napban érkeztek
`m:"Ezen a számítógépen/Beérkezett üzenetek"` | Az `Ezen a számítógépen/Beérkezett üzenetek` mappában tárolt üzenetek
`location-no:"Ezen a számítógépen/Beérkezett üzenetek"` | Az összes mappában, de nem az `Ezen a számítógépen/Beérkezett üzenetek` mappában tárolt üzenetek