Az Evolution ablakban látható területek ismertetése.
Andre Klapper
ak-47@gmx.net
Barbara M. Tobias
barbtobias09@gmail.com
Novell, Inc
Lukács Bence
lukacs.bence1 at gmail dot com 2011.
Kelemen Gábor
kelemeng at gnome dot hu 2011, 2012, 2013, 2015, 2017, 2018.
Nagy Zoltán
dzodzie at gmail dot com 2011.
Úr Balázs
ur.balazs at fsf dot hu 2014, 2019, 2021, 2022, 2023, 2024, 2025.

# Az Evolution főablaka

Az Evolution e-mail, naptár, névjegy, feladat és feljegyzés funkciókat biztosít. A bal alsó sarokban lévő váltógombok segítségével válthat az egyes funkciók között. A megjelenített funkciótól függően az ablakban megjelenített elemek eltérnek.

# Levelezés

Az Evolution levelező főablaka

A levelező főablak elemei:

Menüsáv
Eszköztár
Mappalista | Keresősáv
Üzenetlista | Teendő sáv
Előnézet ablaktábla
Váltógombok
Állapotsor

## Mappalista

A mappalista az egyes fiókokból elérhető mappákat sorolja fel. Egy mappa tartalmának megjelenítéséhez kattintson rá a nevére, és a tartalma megjelenik az üzenetlistában.

További információkért lásd a Mappák használata szakaszt.

## Üzenetlista

Az üzenetlista megjeleníti a kiválasztott mappában lévő összes olvasott és olvasatlan üzenetet. Kattintson az üzenetre az üzenetlistán a levél megjelenítéséhez az előnézet ablaktáblában.

## Váltógombok

Az oldalsáv alján lévő váltógombok segítségével átválthat az Evolution eszközei között: Levelek, Névjegyek, Naptárak, Feljegyzések és Feladatok. A váltógombok megjelenése, beleértve azt is, hogy a gombok egyáltalán megjelenjenek-e, a Nézet Váltógombok megjelenése menüben változtatható meg.

A Nézet Elrendezés Oldalsáv megjelenítése menüpont kiválasztásával vagy az F9 megnyomásával kikapcsolhatja a mappalista és a váltógombok megjelenítését.

## Előnézet ablaktábla

Az előnézet ablaktábla megjeleníti az üzenetlistában kiválasztott üzenetet.

A Nézet Előnézet Üzenetelőnézet megjelenítése menüpont kiválasztásával kikapcsolhatja az előnézet ablaktáblát.

## Teendő sáv

A teendő sáv a következő hét napon belül esedékes naptári találkozókat és feladatokat jeleníti meg.

A Nézet Előnézet Teendő sáv megjelenítése menüpont kiválasztásával kikapcsolhatja az előnézet ablaktáblát.

Ha véletlenül elrejtette a menüsávot, akkor nyomja meg az Alt billentyűt, és kapcsolja vissza a Nézet Elrendezés Menüsáv megjelenítése menüpont kiválasztásával.

# Naptár

A naptár főablak elemei:

Menüsáv
Eszköztár
Naptárlista | Keresősáv
Találkozólista | Feladatlista
Hónap ablaktábla | Feljegyzéslista
Váltógombok
Állapotsor

## Találkozólista

A találkozólista megjeleníti az összes ütemezett találkozót a kijelölt időszakban.

## Hónap ablaktábla

A hónap ablaktábla a naptári hónap kis méretű nézete. További hónapok megjelenítéséhez húzza az oszlophatárt jobbra. A hónap ablaktáblán kiválaszthatja napok egy tartományát is, így a találkozólistán egyedi időszakot jeleníthet meg.

## Feladatlista és feljegyzéslista

A feladatok és feljegyzések csak az Ön kényelmét szolgálják, és nem tartoznak a találkozókhoz. A Váltógombok segítségével átválthat ezek főablakaira.

# Névjegyek

A névjegyek főablak elemei:

Menüsáv
Eszköztár
Címjegyzéklista | Keresősáv
Névjegyek listája
Váltógombok | Névjegy előnézete
Állapotsor

A névjegy előnézetét kikapcsolhatja a Nézet Előnézet Névjegyelőnézet menüpont kiválasztásával.