A leveleket nem a várt módon rendező és rendszerező levélszűrők hibáinak elhárítása.
April Gonzales
loonycookie@gmail.com
Andre Klapper
ak-47@gmx.net
Lukács Bence
lukacs.bence1 at gmail dot com 2011.
Kelemen Gábor
kelemeng at gnome dot hu 2011, 2012, 2013, 2015, 2017, 2018.
Nagy Zoltán
dzodzie at gmail dot com 2011.
Úr Balázs
ur.balazs at fsf dot hu 2014, 2019, 2021, 2022, 2023, 2024, 2025.

# Nem működő levélszűrők

# Szűrők sorrendje

A szűrők sorrendje nagyon fontos. Az eredeti üzenetre sorrendben kerülnek alkalmazásra, mint egy recept.

Ha az első szűrője egy Feldolgozás leállítása szabályt tartalmaz, akkor az erre illeszkedő összes levélen a következő szűrők már nem lesznek lefuttatva.

Amikor egy levelet áthelyez egy másik mappába, akkor az „áthelyezés” valójában az üzenet egy másolatának a célmappához fűzését és az eredeti üzenet törlésre való kijelölését jelenti. Emiatt az ezt esetleg követő szűrőszabályok az eredeti üzenetre lesznek alkalmazva, amely most törlésre van kijelölve. Emiatt az üzenet áthelyezése általában a szűrőszabályok sorozatának utolsó eleme kell legyen.

Meglévő szűrő szabályainak és azok sorrendjének ellenőrzéséhez tekintse át a műveleteket az Azután szakaszban a szűrő szerkesztésével.

# Több levelezőkliens használata

Másik fontos dolog, hogy a szűrők az „új” jelzőre támaszkodnak, amely akkor kerül beállításra a kiszolgálón, amikor egy adott e-mail először letöltésre kerül a kiszolgálóról. Ha másik levelezőklienst is használ az Evolution mellett, akkor a szűrők nem biztos, hogy automatikusan működni fognak.

# Szűrő műveletek naplózása

Ha még mindig nem világos, miért nem működnek a szűrők az elvárt módon, akkor bekapcsolhatja a szűrő műveletek naplózását.

Zárja be az Evolutiont.

Nyissa meg a Terminál alkalmazást.

Futtassa a következő parancsot: gsettings set org.gnome.evolution.mail filters-log-actions true

Futtassa a következő parancsot: gsettings set org.gnome.evolution.mail filters-log-file "/home/felhasználónév/szűrőnaplóm", és a felhasználónév helyére saját felhasználónevét írja. Ez létrehoz egy szűrőnaplóm nevű szövegfájlt az Ön saját könyvtárában. Ne feledje, hogy a fájlnév abszolút útvonalát kell megadni, a ~ vagy $HOME nem fog működni.

Indítsa el az Evolutiont.

Levelek letöltése a szűrők alkalmazásához.

Nyissa meg a szűrőnaplóm fájlt egy szövegszerkesztővel, ekkor láthatja, mely szűrő műveletek kerültek alkalmazásra.

Ne feledje, hogy a szűrők naplózását kikapcsolhatja a gsettings set org.gnome.evolution.mail filters-log-actions false parancs kiadásával.

Ehhez a dconf-editor alkalmazást is használhatja.