Respondre un correu electrònic rebut.
Andre Klapper
ak-47@gmx.net
Novell, Inc
Jordi Mas i Hernàndez
jmas@softcatala.org 2014, 2019, 2020, 2023
Jaume Jorba
jaume.jorba@gmail.com 2018, 2019
Miquel-Àngel Burgos i Fradeja
miquel.angel.burgos@gmail.com 2020

# Respondre un missatge

# Respondre un missatge de correu electrònic

Per a respondre un missatge, seleccioneu el missatge que voleu respondre a la llista de missatges i feu clic al botó Respon a la barra d'eines, o feu clic amb el botó dret del ratolí en el missatge i seleccioneu Respondre al remitent. Així s'obre l'editor de missatges. Els camps Per a:: i Assumpte: ja s'han omplert, tot i que podeu modificar-los. A més, el text complet del missatge antic s'insereix al nou missatge, ja sigui en gris amb una línia blava a un costat (a la visualització HTML) o amb el caràcter > abans de cada línia (en mode text pla), per a indicar que forma part del missatge anterior.

Si esteu llegint un missatge amb diversos destinataris, podeu utilitzar Respondre a tothom en comptes de Respon. Si hi ha un gran nombre de persones als camps Cc: o Per a:, pot estalviar-vos molta estona.

# Ús de la funció Respon a tothom

Un Jordi envia un correu electrònic a un client i n'envia còpies a l'Oriol i a una llista de col·laboradors. Si l'Oriol vol fer un comentari perquè tots puguin llegir-lo, fa servir Respon a tots, però si només vol dir al Jordi que hi està d'acord, utilitza Respon. La resposta no arriba a ningú més de la llista CCO del Jordi, perquè aquesta llista no es comparteix amb ningú.

Si us subscriviu a una llista de correu i voleu que la vostra resposta es dirigeixi a la llista més que al remitent, seleccioneu Respon a la llista en comptes de Respon o Respondre a tothom.

# Dreceres de teclat

Acció | Dreceres de teclat
Respon al remitent | Ctrl R
Respon a la llista de correu | Ctrl L
Respon a tots | Maj Ctrl R

# Paràmetres predeterminats

Podeu canviar la configuració predeterminada per a respondre i reenviar a Edita Preferències Preferències del redactor General Respostes i reenviaments Estil de la resposta.