Ús i gestió de categories per a cites, contactes, notes i tasques.
Andre Klapper
ak-47@gmx.net
Novell, Inc
Jordi Mas i Hernàndez
jmas@softcatala.org 2014, 2019, 2020, 2023
Jaume Jorba
jaume.jorba@gmail.com 2018, 2019
Miquel-Àngel Burgos i Fradeja
miquel.angel.burgos@gmail.com 2020

# Ús de categories

Una altra manera d'agrupar contactes, cites, tasques i notes (resumits pel terme «objectes» en el següent text) és marcar-los com pertanyents a diferents categories. Podeu marcar un objecte com si estigués en diverses categories o a cap categoria. Per exemple, a la vostra llibreta d'adreces, poseu un amic a la categoria «Negocis» perquè treballa amb vostè i a la categoria «Amics» perquè és amic.

Per a mostrar només els objectes d'una categoria concreta, seleccioneu la categoria corresponent a la barra de cerca ràpida.

# Configuració de categories per a un objecte

Per a marcar un objecte com a pertanyent a una categoria,

Feu doble clic a l'objecte per a mostrar el corresponent editor.

Feu clic a Categories…. (Si el botó no està disponible, seleccioneu Vista Categories.)

Seleccioneu la categoria de la llista. Podeu seleccionar tantes categories com vulgueu.

# Afegir i gestionar categories

Si la llista de categories predeterminada no s'adapta a les vostres necessitats, podeu afegir-hi les vostres pròpies categories directament via Editsr Categories disponibles, o indirectament quan s'editi un objecte:

Feu doble clic a qualsevol objecte per a mostrar l'editor corresponent.

Feu clic a Categories…. (Si el botó no està disponible, seleccioneu Vista Categories.)

Introduïu la nova categoria al quadre d'entrada a la part superior.

Feu clic a D'acord.

Ara podreu veure la categoria a Categories camp de text a l'editor.

Feu clic a D'acord.

A l'Editor de categories podeu editar o configurar el color i la icona per a cada categoria disponible fent clic a Edita a la part inferior de la finestra de Categories. Premeu Suprimeix per a eliminar categories de la llista.